Etter vinterpausen begynte serien 29. januar med en utsatt kamp mellom Frankfurt og Duisburg, hvor bortelaget tok revansje med 1–0-seier og nå bare var to poeng bak Potsdam, som senere tok tilbake tabelltoppen takket være Frankfurts tap. Helga etter tapte imidlertid Duisburg 0–1 i Potsdam, og et nytt tap for Bayern München gjorde at Duisburg lå fem poeng bak ledende Potsdam og fire poeng bak Frankfurt med fem kamper igjen å spille. De ble til slutt nummer tre, og var blant de tre beste for sjuende gang på rad.